उन्होंने बताया कि इन डाक्टरों की पोस्टिंग ग्रामीण इलाकों के अलावा शहरी इलाकों के अस्पतालों में भी की जाएगी। पहले चरण में सभी वाक इन इंटरव्यू प्रदेश की राजधानी लखनऊ में ही आयोजित किए जाएंगे लेकिन अगर आवेदन करने वाले डाक्टरों की संख्या ज्यादा होगी तो प्रदेश के अन्य शहरों में भी ऐसे इंटरव्यू आयोजित किए जा सकते है। अभी पहले चरण में एक हजार डाक्टरों की भर्ती की जाएगी, फिर दूसरे चरण में और डाक्टरों की भर्ती की जाएगी।